Anchor podería chamarse a aplicación de podcast a Instagram | Novidades sobre gadgets\nAnchor é unha aplicación que foi en iOS desde febreiro e xa está dispoñible durante varios días en Android. Tardou un tempo en estar no sistema operativo móbil de Google, pero finalmente témolo aquí coa súa excepcional forma de presentar podcasts.\nA aplicación permítelle gravar e escoitar podcasts na súa rede coa peculiaridade que teñen 2 minutos de duración como moito. Isto sitúao nunha aplicación similar a outras como Vine na que se reduce a duración das gravacións feitas. Estes foron moi populares pola curiosidade do seu límite.\nAnchor funciona igual que outras redes sociais onde podes seguir ou ser seguido, gústame e garda os podcasts que queiras individualmente. Tamén ten unha interface ben coidada e permítelle centrarse na gravación de podcasts sen perder tempo noutras tarefas. Algo que se agradece e pon o acento en gravar e compartir na túa rede de seguidores.\nPodes gravar os podcasts tomando o teléfono como se estiveses a facer unha chamada ou a través do botón de gravación que se usa para a mesma acción. Cando remates, publícao cos hashtags que queiras para que sexa fácil de atopar e estender.\nÉ unha aplicación que podería ser perfectamente a Podcasts en Instagram, o que lle dá unha característica bastante interesante e, como Vine, ese límite de tempo convérteo nunha forma única de poñerse en contacto ou transmitir mensaxes con outros usuarios desa rede.\nA aplicación está dispoñible de balde na Play Store E con isto chega a Android chega aos dous mercados con maior volume do momento.\nCamiño completo ao artigo: Novidades sobre gadgets » xeral » software » Podcasts de 2 minutos con Anchor, agora dispoñibles en Android\nO Tesla Model S que fixo 320.000 km sen case desgaste


13 de setembro de 2012. Monte Coirego, 60 kms. – Os biciclistas de Pontevedra\nseptiembre 9, 2012 septiembre 15, 2012\n13 de setembro de 2012. Monte Coirego, 60 kms.\nPor razóns de índole técnica nesta entrada non podemos achegar Track nin fotos propias. Así que roubamos algunhas fotos da rede, con permiso dos seus autores.\nFeita esta aclaración decir que alcanzamos a cima do monte Coirego, o que xa facía tempo que non ascendiamos. Como se trata dunha etapa longa, ascendemos ás terras de Cotobade pola estrada de PonteBora a Carballedo, para coller na piscifactoría pola zona de Paraños e xa na pista que vai a Caroi, collemos o desvío que nos leva ó pe do monte.\nFixemos unha pequena parada na Carballeira de D. Elias, unha pequena arboleda con fonte e un refuxo de cazadores.\nDespois deste pequeno descanso alonxámonos do ataque de tabáns seguindo o ascenso directo hacia o cume do monte, onde está instalada unha torreta de vixilancia, a unha altura próxima os 800 mts.\nAs vistas abránguen toda a zona central da provincia de Pontevedra, divisándose as tres rías, Vigo, Pontevedra, Ribeira, Montes do Seixo, e tódalas serras circundantes. O vento sopra con forza de norte así que iniciamos un rápido descenso.\nXa na zona da poza, descubrimos un par de pequenos árbores prantados e protexidos con unha malla, ateigada de ramos de flores e pequenos obxetos. Supoñemos que serán en homenaxe dalgúns falecidos, así que abandonamos o lugar intrigados.\nO Observatorio Astronómico de Cotobade (OAC) é un observatorio situado no lugar do Campo da Poza (Carballedo, Cotobade). Foi inaugurado en agosto de 2011, e está dirixido por Ángel Valverde Pampillón.O proxecto naceu da colaboración entre a asociación cultural Canón de Pau e a asociación astronómica Sirio de Pontevedra, que xa levaban tempo organizando actividades nese lugar. Logo da vaga de incendios de 2006, a Comunidade de Montes de Carballedo decidiu cederlle os terreos á asociación Canón de Pau por 25 anos. A Consellería de Industria concedeu unha subvención de 150.000 € do Plan Galego de Investigación, Desenvolvemento e Innovación Tecnolóxica 2006-2010, para a construción do edificio, deseñado polos arquitectos César e Magdalena Portela.\nSeguimos o longo descenso polas pistas ata chegar ó monte Arcela, baixando resulta incómodos kilómetros de pista con pedras soltas, ata chegar á carretera que vai de Carballedo a San Xurxo. Seguimos pola coñecida pista ata Rascadería e dende aquí despois do pinchazo de rigor, seguimos pola estrada ata Pontevedra. Sinto non poñer máis fotos pero tiven unha avería no celular.\npor manolo1 Comentario\nUn comentario en “13 de setembro de 2012. Monte Coirego, 60 kms.”\nseptiembre 12, 2012 en 6:11 pm\nHOLA. NON CONTEDES CONMIGO PARA MAÑAN, XOVES 13. SAUDOS.\n← 5 de setembro de 2012. Perdecanai. 45 kms.\n21 de septiembre de 201. Santa María de Sacos, 58 kms. →


A segunda canle\nClasificación dos programas máis vistos por tempada\nApaga a luz foi unha serie da TVG, emitida en 1999. Estaba dirixida por Carlos Alleres e Miguel Piñeiro.\nEntre os seus actores estaban Evaristo Calvo, Víctor Mosqueira\te Santi Prego.\nCasa Manola é unha serie de televisión, do xénero da comedia, con guión de Jacobo Paz Limia e Xosé Antón Moure Ferreiro, producida por Filmanova para Televisión de Galicia dende 2014.\nEscoba! é unha serie de televisión coral, que foi emitida pola Televisión de Galicia entre 2011 é 2014.\nFíos foi unha serie que se realizou en 2001 e que se emitiu na TVG en 2002, produciuna La Región TV e custou 757.272 €. Comedia dirixida por Suso Iglesias, estaba ambientada nunha empresa téxtil familiar.\nLuci é unha comedia de situación emitida pola Televisión de Galicia dende abril de 2014 (cun episodio piloto en 2013).\nMaridos e mulleres é unha serie producida por Zenit para a Televisión de Galicia en 2005. Consta de 26 capítulos, a acción localízase na urbanización dos Anxos, no concello de Ames, próxima á cidade de Santiago de Compostela e o argumento corre arredor de catro familias novas.\nPepe o inglés é unha serie da Televisión de Galicia que comezou a emitirse o 13 de febreiro de 2006. Comedia de situación, céntrase en Pepe, propietario dun taller de reciclaxe, home fascinado por todo o inglés, con Suso, un seu axudante, fai pequenos inventos. Todo mudará coa chegada de Pilar ó barrio.\nPequeno Hotel é unha comedia de televisión producida por CTV e que emitiu a Televisión de Galicia no ano 2001. A acción céntrase nas vivencias dos traballadores e clientes dun hotel localizado a carón da muralla de Lugo. A trama céntrase nas relacións entre os personaxes, donos e empregados do hotel, e os hóspedes que nel se aloxan.\nA boa situación do hotel dará pé á presenza de moitos famosos que ou ben interveñen nas tramas ou participan coa súa presenza. O ton de comedia é o predominante e o humor será o fundamental na resolución de todas as situacións.\nRías Baixas (serie de televisión)\nRías Baixas é unha serie de televisión producida por Continental TV e Zénit TV para a Televisión de Galicia, emitiuse durante seis temporadas entre o 2000 e o 2005 cun total de 191 episodios de 60 minutos de duración cada un. No ano 2002 conseguiu tres premios Chano Piñeiro, á mellor realización, mellor montaxe e mellor actriz secundaria (Finola Vázquez), ademais doutras 11 nomeamentos entre as que estaban ás de mellor serie ou filme de ficción, mellor actor protagonista (Tacho González) ou mellor actriz protagonista (Sonia Castelo).\nServicio de urxencias é unha serie realizada pola Televisión de Galicia, tratábase da primeira serie de ficción de produción propia.\nTerra de Miranda é unha serie feita por Zopilote e Voz Audiovisual para a Televisión de Galicia, cos exteriores gravados en Mondoñedo. Comezou a emitirse en 2001. Pechou o seu exitoso percorrido na pequena pantalla no 2007 cunha tempada de 26 capítulos nos que acadou unha media de 150.000 espectadores e un 14,7% de share.\nA serie comeza cunha veterinaria que chega a unha vila da Galicia interior cos seus dous fillos pequenos para esquecer a súa separación, pero coa xubilación próxima dun seu tío alí residente, tamén veterinario, decide facerse cargo do posto que deixa vacante.\nUn mundo de historias é unha serie producida por Pórtico Comunicación que se gravou no ano 2000 e emitiu a TVG no ano 2002. Dirixiuna Antón Dobao e conta as vivencias do cineasta de ficción Hadrián Castiñeira tras a volta á súa terra de orixe logo da morte de seu pai. Cada un dos sete capítulos baséase nun conto da literatura galega dos autores Alfonso Daniel Rodríguez Castelao, Carlos Casares, Rafael Dieste, Xosé Luís Méndez Ferrín, Ánxel Fole, Ramón Otero Pedrayo e Eduardo Blanco Amor.\nUnha de romanos foi unha serie de humor da Televisión de Galicia que se emitiu en 1991.\nViradeira é unha serie de televisión emitida pola Televisión de Galicia, creada e producida por Voz Audiovisual.\nOs seus exteriores fílmanse en Mugardos, que na serie fai de Dorneda, a vila mariñeira onde se desenvolve a acción.


O PP de Xermade alerta da falta de recollida dos contedores amarelos - GALICIAXA\nPor Redacción XA4 Outubro, 2020Sin comentarios\nO Grupo Municipal do PP de Xermade critica que “non se está a retirar o lixo dos contedores amarelos dende fai máis dun mes, precisamente o ano no que o goberno local incrementou a taxa municipal polo servizo de recollida do lixo”.\nOs populares indican que “é moi visible a acumulación de residuos nos contedores de envases de plásticas, latas e briks situados nos núcleos de Xermade e Roupar” o que evidencia “que fai tempo que non se realiza a recollida periódica destes residuos”. Así mesmo, engaden que “incluso os residuos destes contedores acaban no contedor verde ou se dispersan polo entorno por mor da chuvia e do vento ofrecendo unha mala imaxe da zona”.\nO voceiro do PP local, Antonio Riveira, explica que “ante a falta de recollida do contido dos contedores amarelos, é lóxico que os veciños e veciñas entendan que é unha perda de tempo separar os residuos nas vivendas porque, ao final, van igualmente para o contedor verde”. Desta forma, “o goberno local non está a promover a correcta xestión do lixo nin fomentando a recollida selectiva de cara á súa reciclaxe”.\nPreguntas ao goberno local\nO Grupo Municipal Popular formula, neste sentido, varias preguntas ao goberno local en relación á recollida selectiva do lixo en Xermade para coñecer se é coñecedor de que fai tempo que non se está retirando a fracción dos contedores de envases de plástico, latas e briks.\nOs populares preguntan, así mesmo, cal é a razón polo que non se está facer esta recollida e se o Concello de Xermade vai prescindir deste servizo de recollida selectiva dos residuos dos fogares.\ncontedoresPartido Popularrecollida de lixoXermade


Serra do Galiñeiro - Faro de Vigo\n15·04·13 | 01:00\nA coroa vexetal da área metropolitana viguesa, xunto á marabilla da ría, son as dúas principais alfaias da natureza ao noso coidado. Un patrimonio natural trazado pola cordal da Serra do Galiñeiro que se estende polos concellos de Vigo, Mos, Gondomar, O Porriño e Tui. Os outeiros do monte Alba, o miradoiro do Cepudo e o pelouro do monte Galiñeiro (711 metros) constitúen referentes na paisaxe dos vales do Fragoso, A Louriña, o Val Miñor, o Baixo Miño e do propio Morrazo, ademais da orixe de regueiros e regos que manteñen afluentes dos ríos Zamáns, Vilaza, Chenlo, Miñor e Louro. Coa única excepción do Monte Aloia (629 metros) no concello de Tui, declarado parque natural en 1978, o resto da Serra do Galiñeiro, a pesar dos seus valores naturais, culturais, etnográficos, económicos e sociais carece de calquera figura de protección. Unha anomalía incompatible coas directivas europeas de protección dos espazos naturais, como denuncia o movemento social "Pola protección da Serra do Galiñeiro", formado por catorce colectivos veciñais, deportivos, ecoloxistas e culturais, que reclaman a súa inclusión na rede galega de espazos protexidos.\nComo nova e grave ameaza supón para o futuro da Serra do Galiñeiro a solicitude da multinacional sudafricana Umbono Capital de realizar catas de prospección mineira nunha zona de monte entre os concellos de Mos e O Porriño coa intención de "determinar o seu potencial mineiro en minerais de terras raras". Un eufemismo que non pode ocultar que procuran alí a existencia de itrio, escandio e outros minerais utilizados para a fabricación das baterías dos móbiles e automóbiles híbridos ou de pantalla de raios X.


Deseño naval: inspiración para a IV Regata Solar - Startup Galicia\nDeseño naval: inspiración para a IV Regata Solar\nmarzo 4 @ 7:00 PM - 9:00 PM\n« QGIS – CONFERENCIA INTERNACIONAL DE USUARIOS E DESENVOLVEDORES\nWorkshop & TensorFlow Dev Summit Viewing Party »\nPor terceiro ano consecutivo, o próximo 4 de marzo, Íñigo Echenique impartirá una xornada formativa sobre deseño naval. O obxectivo é inspirar no deseño das súas embarcacións ós participantes na IV Regata de Embarcacións Solares.\nEste ano ademáis, Luis Miranda, Hernán Serrano e Sergio Surís, integrantes do equipo vencedor da categoría Open o ano pasado, falarán sobre os retos que supuxo o deseño da embarcación coa que participaron.\nÍñigo falaranos dun dos seus últimos e máis peculiares proxectos: o buque escola TS Royalist, un bergantín de casco de aceiro de 32 metros de eslora.\nEste veleiro deseñouse e fabricouse por encargo da Marine Society and Sea Cadets para remplazar ó TS Royalist orixinal de 1971, retirado despois de máis de 40 anos de servizo. O deseño debía asegurar que o novo veleiro fose máis rápido, máis fácil de manexar e cun menor custe de operación e mantemento, cunha vida útil de 30 anos.\nLuis, Hernán e Sergio comentarán a súa aventura no deseño e fabricación dunha embarcación solar a partires de ningunha experiencia en cuestións navais. Falarán das probas que fixeron, as decisións que tomaron e, sobre todo, de todo o aprendido da multitude de erros cometidos durante o proceso.\nEste evento enfócase no marco de actividades relacionadas coa IV Regata de Embarcacións Solares organizada por Marine Instruments (http://www.marineinstruments.es) e que conta coa colaboración de A Industriosa. Este concurso, que terá lugar o 22 de xuño en Baiona, está dirixido ós colexios, escolas de formación profesional e makers do entorno de Vigo. O propósito é o deseño dunha embarcación eléctrica de radio control propulsada únicamente por enerxía solar. Este ano coma novidade, engadiuse un novo torneo de coches solares.\nO poñente será por unha parte Íñigo Echenique, Arquitecto Naval e Enxeñeiro Marítimo pola Universidade Politécnica de Madrid. Íñigo traballou no deseño de embarcacións de todo tipo: veleiros, iates, patrulleiras… Tamén foi o responsable do deseño do primeiro barco español en participar na Copa América no ano 1992.\nPor outra parte, Luis Miranda, enxeñeiro de Telecomunicación, Hernán Serrano biólogo de formación e friki da tecnoloxía por vocación e Sergio Surís, enxeñeiro Industrial son os vixentes campións da Categoría Open da Regata Solar e tentarán revalidar nesta edición 2019 o seu título. Luis e Hernán forma parte da directiva de A Industriosa.


Sexo e parella, por que diminúe a paixón? - Psicóloga Lugo Janet Díaz\nO 50% dos matrimonios padecen dificultades no plano sexual, e así o confirman investigacións científicas. Ao principio do noviazgo a paixón atópase no seu cume e as ganas de ter sexo están a orde do día, pero co paso do tempo esa lapa vaise consumindo e se non se coida pode acabar apagándose.\nA día de hoxe, o sexo ainda segue a ser un tema escabroso para moitas persoas, e non é inusual que a moitas parellas lles coste falar deste tema con naturalidade. Pero, por que?\n1. Insuficiente educación sexual\nA maioría dos mortais, sobretodo os que peiteamos canas, iniciámonos no terreo sexual sen saber moi ben como facelo, titubeando e cheos de dúbidas. Os coñecementos sobre o sexo veñen da man de:\nBatalliñas varias contadas pol@s nos@s amig@s adolescentes (probablemente igual de desinformados ca nós), que se resumen en: fulanit@ díxome que futanit@ lle contara que fixera esto ou aqueloutro.\nO que poidemos ler en revistas de cuestionable rigor científico cheas de pósters dos grupos musicais da época.\nO que vimos nalgunha película.\nExplicacións dalgún profesor@ que se centraban case exclusivamente nos métodos anticonceptivos.\nTentativa informativa dalgunha nai ou pai armados de valor, baseándose principalmente na “escola da vida”.\n2. Descoñecemento da fisioloxía sexual\nDescoñecemos ou coñecemos a medias a anatomía sexual do outro, e nos peores casos, a propia. Sorprenderíadesvos da cantidade de persoas que son saben localizar ou estimular un clítoris, por exemplo.\n3. Problemas de comunicación coa parella\nÉ moi habitual que cando os membros dunha parella falan das súas necesidades sexuais, o fagan a través de indirectas. Se non expresades claramente as vosas necesidades, será complicado, ou máis ben milagreiro, que a vosa parella sepa cales son os vosos desexos. Ademáis, a veces esquécesenos que a comunicación serve para algo máis que para culpar ao outro.\nCatro consellos para conservar a chispa\nA sexualidade implica factores fisiolóxicos, emocionais e cognitivos, e garda unha estreita relación co estado de saúde e coa calidade de vida das persoas, razóns máis que suficientes para coidala. Tomade nota!\n1. Falade de sexo sen vergoña\nSede claros co que queredes para poder obtelo . Tratade o tema con naturalidade, expresándovos líbremente e sen restriccións. Falade dos vosos desexos, expresade o que vos gusta ou decide o que o vos gusta menos; para ter unha vida sexual satisfactoria é algo totalmente necesario.\nDebedes acentuar o positivo e non centrarvos no negativo, mesmo se non estades satisfeitos coas vosas relacións sexuais. É moito mellor que lle digades a vosa parella “Como me gustou que o domingo me dixeras que tiñas ganas de sexo”, ca “é que case nunca tomas a iniciativa!”. Apreciades a diferenza, non? Coa segunda opción expresades abertamente unha crítica ou queixa, o que pode xerar rexeitamento, culpa, vergoña ou ata enfado na outra persoa; en cambio ao poñer o énfasis no que vos gusta (ainda que aconteza poucas veces) estades reforzando esa conducta e a probabilidade de que se repita no futuro aumentará.\n2. Tede expectativas realistas sobre o sexo\nUnhas expectativas demasiado elevadas obstaculizan que gocedes co sexo. Debedes separar a realidade da ficción e non deixarvos influenciar polo que digan outras persoas, non existe o coito perfecto así que rexídevos só polo que a vós vos gusta e satisface.\nAs relacións sexuais deben ser variadas, tanto en intensidade, como en duración ou modalidade, fuxide da monotonía! As apetencias varían, ou a vós sempre vos gusta comer o mesmo? (obviade o chiste fácil). Dieta variada, pois no sexo tamén.\n3. Averiguade ou profundizade nos gustos da vosa parella\nÉ moi importante que lle digas a túa parella que é o que che gusta, pero non te centres só niso, tamén debes averiguar que é o que lle gusta a el ou ela. Para que a vosa vida sexual mellore é imprescindible que coñezades ben os gustos do outro, e obviamente, que empreguedes esa información.\nPor exemplo, se sabedes que a/o vos@ acompañante se devece cando lle lambedes os pezóns, a que esperades para poñervos en acción?\nOllo, non se trata de complacer ao outro a toda costa, a clave está en disfrutar os dous. Se algo non vos gusta ou non vos apetece non o fagades, o sexo está para gozar, non é unha obriga.\n4. Compartide as vosas fantasías sexuais\nSe nunca o fixestedes, podedes compartir as vosas fantasías sexuais e se estades dacordo, incluso realizalas. A clave está en ser amable, pedide correctamente o que desexades e reaccionade dun modo adecuado ás peticións do outro. Non se trata de que accedades a tódalas demandas, nin moito menos, só a aquelas coas que vos sintades cómod@s.\nDebedes consideralo coma un xogo, se a vosa parella vos pide que simuledes ser un/unha descoñecid@, non o tomedes mal, é só unha fantasía.\nAgora só vos queda aplicar estes consellos para tentar mellorar a vosa vida sexual. Se as dificultades no plano sexual se manteñen podedes acudir a un psicólogo, non teñades vergoña, nesta profesión estamos acostumados a abordar problemáticas deste tipo con naturalidade, nun ambiente de total confidencialidade.\nVos sodes os responsables de que a vosa relación sexa feliz, apaixoada e duradeira, non permitades que a chispa se apague.\nAutor psicologajanetdiazPublicado o 13 Marzo, 2018 19 Febreiro, 2020 Categorias parella, Psicoloxía, sexo\nAnterior Artigo anterior: Estratexias para aliviar a tristeza\nSeguinte Artigo Seguinte: O que nos fai felices


Martes, 28 Setembro, 2010 - 19:30\nNun día como tantos, a oficina de Antúnez recibe unha caixa sen destinatario nin remitente. Esa tarde, Antúnez vaise por uns días de viaxe e confíalle ao novo da sección, Lontegui, o coidado da caixa. Co paso dos días, aumenta a curiosidade de Lontegui por coñecer o contido da pesada caixa á vez que outros funcionarios se suman tamén ao interese por ela.\nDirixe Germán Tejeira (Montevideo, 1982). Ingresa na Escola de Cine do Uruguai no ano 2004 nas carreiras de Realización Cinematográfica e Dirección de Fotografía. Produtor executivo do proxecto longametraxe de ficción Anina, dirixida por Alfredo Soderguit, en etapa de pre-produción. Ganador do Premio FONA 2006. Ganador do Fondo Ibermedia Desenvolvemento e Declarado de interese cultural polo Ministerio de Educación e Cultura de Uruguai. Director, produtor executivo e guionista do proxecto longametraxe de ficción Una noche sin Luna, en etapa de desenvolvemento. Produtor Executivo do proxecto longametraxe de ficción Cabeza rodante, dirixido por Julián Goyoaga, en etapa de desenvolvemento. Ganador do Premio IBERMEDIA DESARROLLO e Declarado de Interese cultural polo Ministerio de Educación e Cultura de Uruguai. Asistente de dirección do proxecto da longametraxe de ficción Ojos de madera, do director Roberto Suárez. Codirector e produtor executivo da curtametraxe El Hombre Muerto, baseado no conto homónimo de Horacio Quiroga. Codirector e montaxista do documental Sin tierra en el desierto. Ganador como produtor executivo do premio FONA polo proxecto da longametraxe de animación Anina Yatay Salas. Director invitado do programa El Otro de Televisión Nacional. Asistente de dirección da curtametraxe Sea Males, gañador en La Pedrera Short Film Festival 2007 como Mellor Curta Uruguaia, Premio Kodak-Montrasi e Premio do Público. Asistente de dirección da curtametraxe Noche fría. Invitado pola Cinemateca de Toulouse para participar da mostra internacional de curtametraxes “La Corrida” onde presentou Gol, traballo de ingreso da Escola de Cine. Fotógrafo, produtor asociado e deseño de son da curtametraxe Tanto Tiempo. Ganador do concurso “Muestra de cortos Sedal”, La Pedrera Short Film Festival, Premio FIPRESCI na sección Curtametraxes Nacionais. Director e guionista da curtametraxe Gol. Ganador do premio á “Mellor Dirección” na Pedrera Short Film. Ganador do Premio FIPRESCI na sección Curtametraxes Nacionais da edición 2006 do Festival Cinematográfico do Uruguai, organizado por Cinemateca Uruguaya pola súa curtametraxe Gol. Asistente de dirección e produtor asociado da curtametraxe En la Plaza. Codirector e produtor executivo da curtametraxe documental Polanco, plan piloto.


Almacenaxe de cociña que nunca pasa de moda - IKEA\nEstás a 5 pasos de ter unha cociña circular\nAtopar os vexetais e as herbas aromáticas axeitadas é como buscar un tesouro. O divertido é atopalo. Pero, cando os levas á casa, van directos ao frigorífico? É hora de repensalo. Crear unha cociña circular e sostible é sinxelo. Cunhas sinxelas actualizacións, podes gardar e reciclar a comida de xeito que conserve todo o seu sabor e, ao mesmo tempo, desperdiciar o menos posible.\n1. Unha base de cociña de bambú\nA fronte de caixóns deste moble de cociña FRÖJERED está fabricada con bambú natural, un material renovable de rápido crecemento que é duradeiro e ten un aspecto e un tacto excelentes. É a base perfecta para unha cociña sostible na que non se estraga nada.\n2. Directo da granxa\nManter determinadas froitas e verduras en bolsas de malla de algodón colgadas en ganchos na cociña daralles un mellor sabor. Este xeito de almacenalas permite que maduren correctamente e, ademais, quedan ben na cociña.\nVelaquí todas as bolsas e sacos de lixo\n3. Deixa que o que vés de mercar respire\nUnha almacenaxe intelixente en parede aberta con guías e ganchos permíteche gardar produtos como a cebola e o allo, ademais de herbas aromáticas e outros condimentos, nun lugar no que se conservan perfectamente. Ademais, quedan ben e non estorban no mesado.\n4. Simplifica a preparación dos alimentos\nÁs veces, sacar o máximo partido aos alimentos que compras redúcese a ter as ferramentas axeitadas. Un balde e un coadoiro no vertedoiro facilitan a preparación de verduras frescas.\n5. Asegúrate de non desperdiciar nada\nUn sistema de clasificación de residuos baixo o vertedoiro permíteche reciclar as sobras e os recortes en compost, de xeito que nin sequera desperdicies os residuos.


Mañá 19 de abril celébrase o día da bicicleta, en Vigo prolongaremos a celebración durante todo un mes de eventos no que a bici será a gran protagonista. Culminarán a fin de semana do 26 e 27 de maio coa xa consagrada Pedaliña.\nMiles de vigueses déronse cita na Pedaliña de 2017. | A Golpe de Pedal\nA bicicleta gana peso e adeptos na cidade. Son cada vez máis os que a empregan como medio de transporte a pesar das costas e de que, polo momento, os carrís bici brillan pola súa ausencia. Unha situación que está a piques de mudar. De cumprirse as expectativas municipais en breves comezarán as obras do primeiro carril bici da cidade que unirá Samil e Teis, e que segundo afirma o concello prevén que estea finalizado nun prazo dun ano. Como preludio a ese carril, este mes celébrase a XXI edición do Vive Vigo en Bici, que trae diferentes actividades nas que a bicicleta adquirirá un papel central e que se desenvolverá durante as vindeiras cinco fins de semana. Os actos organizados por A Golpe de Pedal en colaboración con outras moitas entidades e empresas ligadas ao mundo da bici, culminarán na tradicional Pedaliña que terá lugar o 26 e o 27 de maio.\nOs actos comezan este domingo coa marcha Bicis na Primavera organizada polo Club Ciclista Vigués e que partirá ás 10:30 da Porta do Sol. Continuarán o sábado 28 de abril cunha actividade de Bicilúa. Nesta ocasión a ruta comezará no parque do Castro ás 19:00 horas e percorrerá algunhas das medianeiras da cidade, ás nove a marcha ciclista volverá cara o Castro onde os participantes tomarán un chocolate quente ao tempo que observan a lúa chea. O domingo 6 de maio as bicis antigas e clásicas daranse cita en Bouzas a partir das once da mañá. O domingo 13 de maio farase a segunda parte da ruta ás medianeiras da cidade, nesta ocasión o punto de encontro será na Praza de Independencia ás 16:00 horas e rematará no Parque de Castrelos arredor das 18:30 con chocolatada e un regalo moi especial, relacionado co nome da actividade: Operación Ring Ring. O domingo 20 de maio os eventos ciclistas trasládanse ao barrio do Calvario, unha actividade de ciclismo na cidade na que poden participar pequenos e maiores, haberá unha xincana popular e xogos para nenos. A fin de semana do 26 e 27 de maio terá lugar a agardada Pedaliña. O sábado no parque do Castro viviremos unha gran festa da bicicleta e o domingo celebrarase a popular marcha na que tódolos vigueses están convidados a participar e que partirá ás 11 da mañá da Porta do Sol. Algunhas das actividades están limitadas a 30 persoas e as inscricións poden facerse a través da web de A Golpe de Pedal.\nO festival ten tamén un lado solidario, nesta ocasión a organización do certame colabora coa ONG Entreculturas e o diñeiro recadado durante os eventos irá destinado ao campo de refuxiados de Baalbek en Líbano, para garantir que todos os nenos que se atopan alí reciban polo menos unha comida ao día.\nPrograma de actividades do Vive Vigo en Bici 2018.\nA golpe de pedal bicibleta carril bici ciclismo día mundial de la bicicleta pedaliña Pedaliña 2018 Vive Vigo en Bici


.: Folk in Trío :. Cuac FM - 103.4 FM: Seis espectáculos simultáneos enchen Lorient de música, baile e xente\nSeis espectáculos simultáneos enchen Lorient de música, baile e xente\nNon houbo nin un só oco do festival sen música na noite do martes día 7, e o 60º aniversario de Lann Bihoué foi a gran estrela.\nA tarde comezou co concurso máis estrafalario do festival, o Kitchen Music Lancelot, onde os gaiteiros procedentes de tódolos lugares do mundo teñen que facer desfrutar ó público, tocando pezas divertidas, de películas, series... e cun atuendo para a ocasión! Houbo participación galega, con Suso Ascariz, que con melena rubia e peito ó aire fixo as delicias dos que alí estaban pasando un momento moi agradable.\nPouco comentamos do Jardín des Luthiers, un espazo para que os artesáns amosen os seus instrumentos, a zona máis tranquila do festival, onde nun xardín hai arredor de quince postos arredor, con campo para poder descansar un anaco, e tamén con butacas e tumbonas para estar máis cómodo se cabe.\nÁ noite asistimos a varios concertos. O primeiro foi o de Calan e Tejedor no Grande Teàthre, que estaba co aforo completo para ver a Tejedor con todas as súas colaboracións, que incluiron ó remate do concerto á Banda de Gaites de Villaviciosa.\nMáis concertos, xa que estivemos no 60º aniversario da Bagad de Lann Bihoué, no que a cidade de Lorient se volcou para unha celebración tan especial. Xente coas camisetas a raias imitando o seu uniforme, ou mesmamente mercadas no stand de ten a banda, que inclúe moitísimos productos para poder sentirte na pel dun dos músicos.\nHoubo tempo a ver o concerto dos irlandeses The Bonny Men no espazo da Bretaña, un grupo con moitísima forza, e con moito futuro, xa que oscilan polos 22 anos os seus compoñentes. Presentaranse tamén ó certame Loïc Raison, con serias opcións de facer un gran papel.\nChegou tamén o momento de que os Vaamonde, Lamas & Romero se despedisen do festival, xa que logo de cinco días e catorce pases no stand de Turgalicia, tócalle o turno a Pablo Seoane Grupo, Comisa Bal e o cuarteto Erixúa.


Provedores e fábrica de manuais - Fabricantes de manuais de China\nMáquina de prensa de calor aberta automática de tamaño grande 16 × 24\nEsta máquina úsase amplamente na impresión ou tratamento térmico de produtos de coiro, téxtiles e tecidos, cerámica e produtos metálicos.\nA pequena máquina de prensa de calor de cordón adoptada por un controlador dixital, a temperatura celsius e fahrenhelt pode ser axustable, o tempo e a temperatura móstranse no mesmo contador. Botón de axuste de presión, pode axustar o botón para obter unha presión uniforme. Efecto de impresión uniforme, silicio para unha impresión uniforme.\nCamiseta Máquina de Prensa por Calor de Alta Presión\nMáquina de Prensa por calor que adopta pantalla dixital eléctrica e termostato, de alta precisión (± 2 ℃). Faga que o tubo de calor e a aliaxe da placa de calor sexan xuntos, de forma segura, atrevible e uniforme. Controlador de tempo eléctrico, indicador de sinal despois da finalización do proceso.\nMáquina de prensado de calor combinada 5 en 1\nEsta máquina combinada de prensa de calor 5 en 1 pode transferir fotos, palabras sobre algodón, fibra, metal, bolsas, alfombras de rato, crebacabezas, baldosas, pratos, vidro, etc., axeitada para producir agasallos, publicidade e moitos outros artigos únicos e divertidos. Use esta máquina para facer un traxe de Halloween ou camisa de Halloween de última hora e para facer unha camisa de Nadal.\nMáquina de prensado de calor combinada 6 en 1\nEsta máquina de prensar por calor é moi utilizada para tipos de bolígrafos, como bolígrafos de plástico, bolígrafos, etc. A alfombra de silicona termoestable con 6 lazos de bolígrafo, que permite á máquina imprimir logotipos en 6 bolígrafos como máximo.\nEsta máquina combinada de prensa de calor 8 en 1 pode transferir fotos, palabras sobre algodón, fibra, metal, bolsas, alfombras de rato, crebacabezas, baldosas, pratos, vidro, etc., axeitada para producir agasallos, publicidade e moitos outros artigos únicos e divertidos. Use esta máquina para facer un traxe de Halloween ou camisa de Halloween de última hora e para facer unha camisa de Nadal.\nMáquina de prensado de calor combinada 15 en 1\nO combo 15 en 1 é a máquina de prensa térmica máis económica, pode transferir fotos, palabras sobre algodón, fibra, metal, bolsas, alfombras de rato, crebacabezas, baldosas, pratos, vidro, etc., axeitado para producir agasallos, anuncios e moitos outros elementos únicos e divertidos. Use esta máquina para facer un traxe de Halloween ou camisa de Halloween de última hora e para facer unha camisa de Nadal.\nMáquina de Prensa por Calor Dixital\nEsta é unha máquina de transferencia de prensa de calor de sombreiros de nova creación. Esta prensa está pensada para uso comercial e doméstico. Pode aplicar transferencias, letras, números e imaxes na gorra, sombreiros de béisbol e calquera outro elemento. Esta máquina ten un bo aspecto exterior cun bo traballo. E agora é a máquina máis avanzada do mercado de transferencia de prensa térmica. Esta prensa térmica é compacta e aforra espazo. Producirá un resultado delicioso en poucos minutos e gozarás dos recordos cada vez que o uses.


Presentación do libro A RUTA DOS TROBADORES\nO Carballiño, 12.06.21 - 12:00h por O que ho! en Presentación\n12 Xuño, 2021 12:00\nPresentación do libro “A RUTA DOS TROBADORES, Transitando polas vías da lírica hispánica” (Universidade de Santiago de Compostela).\nA RUTA DOS TROBADORES, unha publicación moi coidada, obra da Doutora en Filoloxía Románica Mariña Arbor Aldea, natural de San Facundo (Cea). Un texto que incita á viaxe e ao coñecemento de lugares próximos ou non tanto, mais descoñecidos na súa maioría para moitas e moitos de nós.\nNa presentación do libro estará acompañada polo historiador e presidente do Centro de Estudios Chamoso Lamas, Xosé Lois Sobrado Pérez.\nGustas de viaxar e aprender?\nVen o sábado 12 até a nosa tenda*, non ficarás decepcionad@!\n(*) En caso de mal tempo farase na Parrillada San Andrés (a uns 30 metros da tenda) con todas as medidas de seguridade necesarias contra da Covid.


CONVOCADAS AS PROBAS DE ACCESO A FP PARA O ANO 2020 - ACCESO FP\nCONVOCADAS AS PROBAS DE ACCESO A FP PARA O ANO 2020\n05/02/2020 · ACCESO FP\nPublicouse a Orde do 20 de xaneiro de 2020 pola que se convocan probas de acceso a ciclos formativos de grao medio e de grao superior de formación profesional do sistema educativo para o ano 2020.\nCICLO SUPERIOR: entre os días 10 e 19 de febreiro de 2020, ambos os dous incluídos\nCICLO MEDIO: entre o 2 e o 13 de marzo de 2020, ambos os dous incluídos.\nOs requisitos académicos de acceso a ciclos formativos de grao superior son os seguintes:\nTítulo de bacharel establecido na Lei orgánica 2/2006, do 3 de maio, de educación.\nTítulo de bacharel establecido na Lei orgánica 1/1990, do 3 de outubro, de ordenación xeral do sistema educativo.\nSegundo curso de calquera modalidade de bacharelato experimental regulado pola Orde ministerial do 21 de outubro de 1986 (BOE do 6 de novembro).\nTítulo de bacharelato unificado e polivalente establecido na Lei orgánica 14/1970, do 4 de agosto, xeral de educación e financiamento da reforma educativa.\nTítulo de técnico superior, de técnico especialista ou equivalente para os efectos académicos.\nTitulación universitaria ou equivalente para efectos académicos.\nPoderán participar na proba de acceso aos ciclos formativos de grao medio as persoas que non cumpran os requisitos académicos esixidos para acceder a eles e teñan dezasete anos ou os fagan no ano de realización da proba.\nOs requisitos académicos de acceso a ciclos formativos de grao medio son os seguintes:\nTítulo de técnico auxiliar de formación profesional.\nSegundo curso do bacharelato unificado e polivalente (BUP) rematado ou cun máximo de dúas materias pendentes no conxunto dos dous primeiros cursos.\nSegundo curso do primeiro ciclo experimental da reforma das ensinanzas medias (REM).\nTerceiro curso do plan de estudos de 1963 ou segundo curso de comúns experimental das ensinanzas de artes aplicadas e oficios artísticos.\nOutros estudos declarados equivalentes aos anteriores, para efectos académicos.\nMódulos obrigatorios (módulos profesionais e módulos formativos de carácter xeral) dun programa de cualificación profesional inicial (PCPI) cursados desde o curso 2011- 2012.\nCalquera dos requisitos académicos de acceso a ciclos formativos de grao superior.\nAs solicitudes presentaranse preferiblemente por vía electrónica a través do formulario normalizado de solicitude dispoñible na aplicación informática «ciclosprobas» (https://www.edu.xunta.es/ciclosprobas/PaxinaInicio.do) accesible desde a sede electrónica da Xunta de Galicia, https://sede.xunta.gal.\nanexo I (código de procedemento ED312C) para ciclo medio.\nanexo II (código de procedemento ED312D) para ciclo superior.\nTamén tras cubrir a solicitude a través da aplicación «ciclosprobas» xerarase un documento en formato PDF co formulario normalizado de solicitude, que a persoa interesada poderá presentar no centro de inscripción xunto coa documentación necesaria que se recolle na páxina 9 (para ciclo medio) e na páxina 18 (para ciclo superior) da orde. https://www.edu.xunta.es/fp/webfm_send/8571\nConsidérase centro de inscrición calquera centro público dependente da Consellería de Educación, Universidade e Formación Profesional con oferta de formación profesional no curso 19-20. Recoméndase usar como centro de inscrición o máis próximo ao domicilio habitual, posto que calquera outro trámite posterior á inscrición (por exemplo, consulta de listaxes, presentación de reclamacións, etc.) deberá realizarse exclusivamente no centro de inscrición elixido. Ademais, a sede de exame que se lle asigne será un centro próximo ao devandito centro de inscrición.\nConsultar as exencións totais ou parciais na seguinte ligazón https://www.edu.xunta.es/fp/webfm_send/8571\nCiclo medio: PÁXINA 12\nCiclo superior: PAXINA 21\nDATA E HORA DA CELEBRACIÓN DA PROBA:\n1. As probas de acceso aos ciclos de grao medio terán lugar o día 28 de maio de 2020 no horario que se indica deseguido:\n- Ás 9:00 horas: presentación.\n- Das 09:30 ás 13:00 horas: parte matemática e parte sociolingüística.\n- Das 16:00 ás 18:00 horas: parte científico-técnica.\n1. As probas de acceso aos ciclos de grao superior terán lugar o día 23 de abril de 2020 no horario que se indica deseguido:\n- Das 09:30 ás 13:00 horas: parte común da proba (Matemáticas, Lingua galega e Lingua castelá).\n- Das 16:00 ás 18:30 horas: parte específica da proba (materias específicas da opción vinculada ao ciclo formativo ao que se desexe acceder, segundo o anexo VII desta resolución).\nANEXO VII DA CONVOCATORIA\nIndica as familias profesionais e ciclos formativos aos que se pode acceder segundo a opción da parte específica da proba de acceso a ciclos formativos de grao superior.\nConsultar na páxina 42 na seguinte ligazón: https://www.edu.xunta.es/fp/webfm_send/8571\nCALENDARIO DA PROBA\nCONSULTAR OUTRA INFORMACIÓN IMPORTANTE NAS SEGUINTES LIGAZÓNS:


O CONCELLO DE SANTA COMBA INCORPORASE A REDE DIXITAL DE EMERXENCIAS - Concello de Santa Comba\nPolicía Local Protección Civil\nO CONCELLO DE SANTA COMBA INCORPORASE A REDE DIXITAL DE EMERXENCIAS\n19 Abril, 2016 Santa Comba Multimedia\t0 comentarios\nO Servizo de Protección Civil e a Policia Local de Santa Comba incorporaronse á Rede Dixital de Emerxencias de Galicia (Resgal). Contan dende a semana pasada con dous termináis de comunicación que reforzará as súas prestacións nos seus operativos habituais.\nO Alcalde, José Antonio Ucha Velo xunto con membros da Policía Local e Protección Civil desprezaronse a Academia Galega de Seguridade a unha xornada formativa e recolleron de mans do Vicepresidente da Xunta, Alfonso Rueda, dous termináis que emplean tecnoloxía Tetra, a mais punteira para este tipo de comunicación que garante a súa disponibilidade cando o resto de redes de telefonía móbil se colapsa e posibilita a xeolocalización en tempo real.\nEsta nova rede integrará de forma progresiva a todos os efectivos de emerxencias de Galicia, desde bombeiros a policías, protección civil e servicios contra incendios forestais.\nUnha rede única para facilitar unha intervención máis eficaz dos efectivos implicados, simplificando a coordinación entre eles.\n← O Concello de Santa Comba informa sobre as subvencións para accións formativas para o emprego que se solicitaron para o exercicio 2016.\nBases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e impulso da competitividade do sector artesán, e se procede á súa convocatoria para o ano 2016. →


Non lles pasa que cando estamos en inverno desexamos que chegue a calor, os días longos, as noites de terraza…e porén, cando estamos acabando o verán comezan as ganas da lareira, das castañas, dos días de chuvia e de ver as follas caer? No Parque Arqueolóxico esperamos con cobiza a chegada do outono, observar o.. read more →\nA IDADE DO FERRO E A FORXA NO CASTRO DE SAN CIBRAO DE LAS\nO período no que se desenvolve a cultura castrexa enmárcase na Idade do Ferro. Se ben non é o metal do que máis restos abundan nos castros, si é esta a etapa na que se comeza a traballar; será baixo a influencia romana cando se xeneralice o seu uso. Sabemos que os castrexos obtiñan os.. read more →\nNovo programa didáctico 2014/15\nXa está disponible o novo programa didáctico do parque arqueolóxico. Tamén pódese aceder a el usando a ligazón do menú superior “Descargas” e a ligazón “Programa didáctico” do menú principal. Programa didáctico 2014/15.pdf read more →\nFestas e romarías na cultura castrexa\nO verán é tempo de celebracións, romarías e troula pero…os castrexos tamén terían festas, baile e banquetes? Segundo os datos que nos aportan as fontes clásicas sobre as festividades na cultura castrexa, sabemos que tiñan lugar celebracións nas que se comía e bebía abundantemente, nas que tamén se bailaba e se realizaban sacrificios e rituais… read more →\nOs días 23 e 24 de Agosto ven a coñecer da man dunha visita guiada o parque arqueolóxico de Lansbrica. Horarios das visitas guiadas gratuitas: 12:00 h 13:00 h 17:30 h 19:00 h Máis información no 988 267 285 read more →\nUnha noite nas estrelas no castro de San Cibrao\nCoincidindo coa actividade de observación astronómica Unha noite nas estrelas que estamos preparando no Parque Arqueolóxico para o día 9 de Agosto, gustaríanos compartir con vós unhas reflexións sobre a importancia que os astros e o seu estudo deberon ter para os poboadores do norte peninsular. Unha noite nas estrelas, actividade organizada polo PACC para.. read more →\nUn día de verán no Parque Arqueolóxico da Cultura Castrexa\nXullo 31, 2014\nÉ dos que pensan que os días de sol e calor existen só para ser aproveitados na praia? Pois nada máis lonxe da realidade, a visita ao castro de San Cibrao de Las non é só unha alternativa ao tempo cambiante do verán galego, senón que constitúe unha opción en si mesma. No centro somos.. read more →\nSan Cibrao de Las, un castro excepcional a tan só 20 minutos de Ourense.\nSan Cibrao de Las, tamén coñecido como A Cidade, é un dos castros senlleiros da cultura castrexa; unha cultura que lle confire ao noroeste peninsular personalidade propia dende fai máis de 2500 anos. A cultura dos castros define a unhas comunidades desenvolvidas que durante a Idade do Ferro comparten non só a feitura das murallas.. read more →\nUnha noite nas estrelas\nVisita guiada noctura Observación das estrelas a cargo da Asociación Astronómica de Ourense (AAO) Posibilidade de cear no restaurante do PACC (aforo limitado) Necesaria reserva previa no 988 267 285 ou en reservas@pacc.es read more →\nMunúa no parque arqueolóxico\nPara esta fin de semana temos preparado un programa moi especial con actividades diferentes ao longo do día. Se precisas máis información non dubides en poñerte en contacto connosco a través do número de teléfono 988 267 285 read more →\nHorario de apertura do 1 de marzo ao 30 de xuño: de 10:00 a 18:00 horas, de martes a domingo.


Comisiones Obreras - FSC Galicia. CCOO consegue representación sindical en Halcón Viaxes na Coruña\nvenres 3 de maio de 2019\nCCOO consegue representación sindical en Halcón Viaxes na Coruña\nO pasado venres, 26 de abril, tiveron lugar as eleccións nos centros de traballo de Halcón Viaxes na provincia da Coruña. Por primeira vez, CCOO conseguiu unha delegada nunha empresa desta marca, Halcon Viaxes, e en todo o grupo Globalia en Galicia .\nCCOO consigue representación en Halcon Viaxes\nDespois dunha intensa campaña, queremos felicitar ao noso equipo de traballo en axencias de viaxes polo resultado e esperamos que sexa o punto de partida do cambio neste subsector.\nCCOO apoia as movilizacións do persoal de Salvamento, Socorrismo e Accesibilidade ao Baño doe Vigo\nEstado lamentable dalgúns vehículos oficiais da Xunta de Galicia\nMulta de mil euros ao Concello de Murgados por vulneración do dereito de folga a unha delegada de CCOO


Onde vai o balbordo dos postos de peixe da praza de Ferrol? | Radiofusion - A programación das Emisoras Municipais Galegas\nCorren malos tempos para as peixerías. A crise económica azouta tamén a este sector que ve como as grandes superficies lle quitan as vendas e a clientela que noutros tempos enchían os postos de peixe como no caso do Mercado da Magdalena de Ferrol. A pesar de contar co produto máis fresco e da terra, o ritmo de vida actual e o baixo nivel adquisitivo do consumidor derivou nunha diminución importante das vendas. “O que diga o contrario minte” asegura\n“Hai trinta anos sabías que os martes e as fins de semana ías vender mercancía pero agora non existen días bós. Hoxe mesmo non vendín nada” laiáse Maira asegurando que se tivese quince anos menos “non lle veían o pelo pola praza”. Agora traballa o home e a muller e tense menos tempo para as compras e acuden a última hora ao supermercado, explica. Os xóvenes outro tanto, botan man da comida precociñada ou os pais sácannos a xantar fóra da casa. As comidas familiares da fin de semana estanse perdendo e con elas as grandes compras de peixe para sentarse todos na mesa arredor dun bó condumio.\nSegundo a peixeira no mercado podes atopar produto de maior calidade que nos supermercados e hipermercados. As grandes superficies raras veces compran nas lonxas e importan máis peixe. No Mercado da Magdalena trabállase directamente coas lonxas, cos barcos do día e con mercaduría da nosa costa. “Aquí vense os ollos vivos das especies, como se moven as xibias viviñas e coleando frescas. É moi difícil ver noutro lado o polbo vivo, o produto máis demandado nos postos. Pódese atopar cigalas, nécoras, centolos auténticamente autóctonos” explica. Traballan ao día e non contan coas grandes cámaras frigoríficas dos supermercados. Si non se vende todo o material regálase ou se deixa a un prezo moi baixo.\n“Difúndese moita información equívoca. Ás veces escoitase nos medios que nalgún lugar tiráronse caixas de peixe pero o que se ve nas lonxas é todo o contrario”. Os prezos dispáranse e a marxe de beneficio é pouca. Ás veces traese material carísimo só por compromisos ao que non lle obtes ganancia sinala Maira.\nSe temos que apretar o cinto podemos disfrutar da merluza ou a pescada que neste momento atópanse nun prezo razoable. Podemos degustar unha gorentosa merluza en salsa por sete euros o quilo. Se necesitamos máis cantidade encarécese un pouco pero sabemos que contamos coa calidade e a frescura que garanten estes postos de toda a vida.


Biblioteca " Xosé Neira Vilas " : Eu recomendo ...\nOs nosos alumnos recomendan !!!\nNeste espazo anotaremos os títulos e os seus comentarios.\nXa sabedes, de vez en cando ide botando unha ollada xa que a lista vai medrar e medrar !!!\nEtiquetas: EU RECOMENDO ..., LIBROS\nUnknown 11:38 do 20 de xuño de 2016\n~"Y de repente te das cuenta que todo ha terminado. Ya no hay vuelta atrás, lo sientes, y justo entonces intentas recordar en qué momento comenzó todo y descubres que todo empezó antes de lo que pensabas... Mucho antes... y es ahí justo en ese momento cuando te das cuenta de que las cosas solo ocurren una vez, y por mucho que te esfuerces, ya nunca volverás a sentir lo mismo, ya nunca tendrás la sensación de estar a tres metros sobre el cielo."~\nUnknown 11:40 do 20 de xuño de 2016\nO Corazón de Xúpiter (Ledicia Costas)\nEste libro gustoume moito porque demostra o malo que é o internet se se utiliza mal, o dano que provoca na víctima e nos seus arredores.\nUnknown 11:43 do 20 de xuño de 2016\nO libro que recomendamos é "Nata y chocolate" porque dá a coñecer unha historia dunha rapaza albina, con pelo branco e pel moi clara, chamada Sonia. Na súa aula sufría insultos e burlas constantemente por parte dos seus compañeiros... Ata que chega unha nova mestra e a vida de Sonia cambia dando un xiro de 180 graos á súa vida. Coñece un novo amigo, juan, cunha historia interesante, e unha nova etapa diferente para ela.


Tratamento do cancro de tiroides | Consumer\nTratamento do cancro de tiroides\nA maioría dos tumores malignos de tiroides teñen un prognóstico excelente, con taxas de supervivencia de case o 90% aos 20 anos\nData de publicación: Domingo, 25deMarzode2012\nO tratamento do cancro de tiroides ten un gran impacto na calidade de vida das persoas afectadas. Para curarse dun carcinoma de tiroides, o máis habitual, os pacientes deben recibir un tratamento con iodo radioactivo nunha cámara illada. O protocolo que segue aos días posteriores é moi escrupuloso: non poden achegarse a ninguén e deben tomar unha serie de medidas moi precisas. Unha actuación que ten unha indubidable repercusión no seu benestar psicolóxico.\nA doenza de tiroides que padeceu a ministra arxentina, Cristina Kirchner, entre 2011 e 2012, abriu a caixa de pandora sobre a gran variedade de problemas de saúde que pode carrexar esta glándula humana. Nun inicio, os médicos sospeitaron que a mandataria padecía un cancro, pero ao final, a análise da peza que se lle extirpou permitiu comprobar que era un tumor benigno.\nPor desgraza, este non é o diagnóstico final para as 3.000 persoas que cada ano reciben en España a noticia de que teñen un cancro tiroideo. A glándula tiroides está situada no centro do pescozo, onde a prominencia laríngea -o que se coñece como noz- e ten forma de bolboreta. O desenvolvemento dun cancro nesta rexión descóbrese a partir da detección dun nódulo. Aínda que na súa maioría son benignos e relaciónanse con outras disfuncións da glándula, nunha pequena proporción de casos (o 5%), estes nódulos son malignos (cancro) e, por tanto, deben vixiarse moi de preto e tratarse de forma contundente para evitar que reaparezan.\nEntre o 80% e o 85% de todos os casos malignos que se detectan cada ano son un carcinoma diferenciado de tiroides (CDT). Este tumor afecta máis o sexo feminino (80%) que ao masculino (60%) e é o sétimo tumor máis frecuente en mulleres. A súa maior incidencia rexístrase entre os 30 e os 60 anos e afecta, sobre todo, á poboación de pel branca, sinala Cristina Chamorro, presidenta da Asociación Española de Cancro de Tiroides (AECAT).\nA malignidad do cancro de tiroides é variable. Mentres a maioría destes tumores teñen un prognóstico excelente, con taxas de supervivencia de case o 90 % aos 20 anos, hai un pequeno grupo con mal prognóstico e que non responden á terapia convencional.\nCancro de tiroides: tratamento con iodo radioactivo\nNo cancro de tiroides, o iodo radioactivo, nocivo no ambiente, serve para curalo\nComo se trata este tipo de cancro? En primeiro lugar, leva a cabo unha cirurxía para extirpar o tumor tiroideo o máximo posible. Logo adminístrase un tratamento de iodo radioactivo ou radioyodo. Isto débese a unha especificidade da glándula tiroides, posto que é a única parte do corpo humano que capta iodo.\nCabe lembrar a noticia máis universal de 2011, o terremoto de Xapón e a posterior fuga radioactiva da Central Nuclear de Fukushima, que permitiu comunicar ao gran público o elevado risco que tiña a poboación de contraer cancro de tiroides ao inhalar ou inxerir alimentos contaminados con iodo radioactivo. E é que esta glándula é a única do organismo que capta as radiacións. Por iso, tras a fuga radioactiva, a poboación xaponesa recibiu pastillas de iodo para saturar a tiroides, evitar que esta puidese captar o iodo radioactivo que contaminara o aire e os alimentos, e que desenvolvese neoplasia.\nCuriosamente, no caso dun cancro xa diagnosticado, o iodo radioactivo, nocivo no ambiente, serve para curalo. Cando se diagnostica o CDT, as células malignas aínda captan iodo, o que resulta moi útil desde o punto de vista terapéutico.\n“Se estas células desta glándula seguen sendo as únicas que captan iodo, estes cancros son de moi bo prognóstico, porque ao ser distintas ás do resto do organismo, pódese aplicar un tratamento que dá moi bo resultado para eliminalas: a administración de iodo radioactivo”, explica Chamorro. O que sucede é que só as células cancerígenas da tiroides absorben o iodo radioactivo e destrúense.\nPreparación para o tratamento do cancro de tiroides\nA mala noticia é que o tratamento con iodo radioactivo ten un impacto no benestar psicolóxico dos pacientes con cancro de tiroides. En primeiro lugar, un tratamento de preparación, “para diminuír os niveis endóxenos de iodo para que no organismo haxa pouca cantidade que compita co iodo radioactivo que se administra. Así, a proporción de iodo radioactivo que captarán as células tiroideas será máis alta que se houbese abundante iodo natural, posto que as células non discriminan entre un e outro, captan o que hai”, explica Chamorro.\nEsta preparación pódese realizar cun método clásico: retírase a tiroxina diaria (unha hormona tiroidea) durante 4-6 semanas previas ao tratamento; isto provoca un hipotiroidismo inducido, que pode derivar en problemas metabólicos, cardíacos e depresivos e que impide traballar; por este motivo, está contraindicado en persoas con problemas psicolóxicos. Un novo método alternativo é a administración dunha inxección recombinante humana (rhTSH) durante os días previos ao tratamento con radioyodo. Leste supuxo unha importante mellora na calidade de vida destes pacientes e está cuberto pola Sanidade pública española.\nEsta inxección non sempre está dispoñible nalgúns seguros privados, segundo Chamorro, o que obriga aos pacientes a seguir un protocolo clásico de indución do hipotiroidismo, co impacto que este ten na súa calidade de vida. Tras a preparación, a estes pacientes adminístraselles o iodo radioactivo nunha cámara, onde deben permanecer illados unha media de tres días.\nSEGURIDADE NO TRATAMENTO DO CANCRO DE TIROIDES\nO terceiro paso do protocolo terapéutico destes pacientes consiste en cumprir de maneira escrupulosa varias medidas de seguridade e hixiene ao regresar a casa, porque ao recibir a alta médica sempre queda unha radiación residual de iodo radioactivo e débese evitar contaminar con ela a outras persoas. As medidas de precaución son, entre outras, permanecer afastadas dous metros doutras persoas, durmir nunha habitación onde non entre ninguén e a máis de dous metros de calquera persoa, aínda que estea separada por unha parede, porque a radiación do iodo atravésaa.\nEstas medidas son aínda máis esixentes no caso dos nenos e as embarazadas, de quen o paciente con cancro de tiroides tratado con iodo debe permanecer afastado durante un mes. Tamén deben utilizar un cuarto de baño separado, tirar todo residuo persoal -incluso os panos- ao inodoro e despois tirar varias veces da cadea, utilizar determinados cubertos, vaixela, roupa, toallas e sabas aparte e sempre lavalo todo tamén aparte. De feito, ao saír do hospital, debe tirarse toda a roupa que se levou na cámara.\nO resultado de todas estas medidas é que “os pacientes senten illados e moi inseguros, sobre todo cando lles din que non se acheguen a ninguén. Esta é a medida de seguridade máis importante”, destaca Cristina Chamorro.\ncancro iodo mujer-gl


Europa Press 14 enero 2021 20:18 h.\nvigo PSA Citröen\nCun motor eléctrico de 136 cabalos de potencia, o automóbil pode alcanzar os 130 quilómetros de velocidade máxima\nA firma automobilística Citroën lanzará no segundo semestre deste ano a versión eléctrica do seu modelo Berlingo, que se producirá na fábrica que o Grupo PSA ten en Vigo e disporá de ata 275 quilómetros de autonomía cero emisións.\nAsí, o novo ë-Berlingo Van "non renunciará" a ningunha das calidades do modelo convencional, polo que ofrecerá un volume de carga útil de ata 4,4 metros cúbicos, así como unha capacidade de carga de ata 800 quilogramos.\n"Citroën Berlingo Van, referencia no mercado das furgonetas, foi unanimemente recoñecido polo seu sentido práctico e como precursor de múltiples innovacións. Ao adoptar o mellor da tecnoloxía eléctrica achega aínda máis tranquilidade aos profesionais que atoparán no ë-Berlingo o socio ideal para levar a cabo as súas tarefas diarias", subliñou o director xeral de Citroën, Vicent Cobée.\nDispoñible con dous ou tres prazas a bordo, o novo Berlingo eléctrico ofrecerase con dúas tallas diferentes de 4,40 e 4,75 metros de lonxitude. A altura do modelo é de 1,84 metros, o que lle permite acceder aos aparcadoiros subterráneos.\nCun cargador doméstico, o modelo pode encher as súas baterías ao 100% en 15 horas\nCun motor eléctrico de 136 cabalos de potencia, o automóbil pode alcanzar os 130 quilómetros de velocidade máxima en calquera dos seus modos de condución: Normal, que ofrece o mellor compromiso entre autonomía e prestacións; Eco, que optimiza a enerxía diminuíndo o rendemento dalgúns parámetros e limitando a potencia do motor, e Power, que permite o uso de toda a potencia do propulsor.\nCun cargador doméstico, o modelo pode encher as súas baterías ao 100% en 15 horas, mentres que en 5 horas e 30 minutos alcanza unha autonomía de 100 quilómetros. Pola súa banda, nun cargador rápido tarda 7 horas e media e nun ultrarrápido a furgoneta pode cargarse ao 80% en 30 minutos.\nA variante eléctrica do Berlingo dispón de ata 18 tecnoloxías de axuda á condución para facilitar o traballo dos profesionais, entre as que se inclúen a axuda ao arranque en pendente, a axuda dianteira, traseira e lateral para o estacionamento, a cámara de visión traseira ou o cambio automático de luces curtas a longas.\nCitroën lanzará a versión eléctrica do Berlingo, que se producirá...


En Galicia quedan baleiras as aldeas. En tempos, pola emigración especialmente a Hispanoamérica, que motivou os versos de Rosalía. Ou ó resto de España e a Europa. Agora, o imparable trasvase do campo á cidade.\nOpinan os técnicos que o campo galego estaba sobrepoboado e era imposible que do cultivo da terra pudiesen vivir as poboacións rurais que empezaron a minguar pola corrente migratoria, especialmente dos anos sesenta.\nPero as correntes non son racionais e se, en principio esa sangría racionalizaba os asentamentos, a despoboación chega a ser total en numerosas poboacións galegas. Non hai máis que viaxar polas estradas que aínda atravesan pequenos núcleos rurais para apreciar as numerosas casas abandoadas. E a situación no campo é moito peor.\nSegundo o Instituto Nacional de Estadística en Galicia a dos nove mil núcleos de poboación- hai 1.320 que non teñen ningún habitante, e a cifra incrementouse en sesenta no último ano. E a poboación que queda é moi maior e non se atreve a marcharse ou vai para a residencia da terceira idade que queda máis perto, co que a tendencia hase de agudizar.\nDos 1.320 mencionados, 549 pertencen á provincia de Lugo, 512 á Coruña, 144 a Pontevedra e 115 a Ourense. Triste rosario de cifras que falan de morte social, de desaparición de núcleos habitados antes cheos de vida.\nPénsase que algún día se vai invertir o proceso e habitantes das grandes cidades volverán ó rural, volta que polo de agora se produce en cantidades anecdóticas.\nO tema debera preocupar a todas as institucións oficiais -concellos, autonomías, Estado- porque esta sangría e conseguinte baleiro a ninguén beneficia, e só ruina e abandono trae para amplas zonas da nosa xeografía. Física e humana.


A portavoz nacional do Bloque Nacionalista Galego, Ana Pontón, anunciou onte que está embarazada de 18 semanas e fíxoo público na súa conta de twitter coa mensaxe: Hai momentos na vida emocionantes e cheos de alegría. Estou viviendo un deles. En poucos meses seremos unha máis na familia. Estou embarazada de dezaoitos semanas!! Non podía ser máis feliz. Algunhas fontes consultadas apuntan que é unha nena.\nAnte esta novidade xa houbo reaccións políticas como a do presidente da Xunta que a felicitou con estas palabras: Parabéns, Ana! Unha gran noticia. Pola miña experiencia, que a familia medre é a mellor das decisións e a maior das alegrías. Que vaia todo ben! Unha aperta. Outras personalidades do mesmo ámbito, como o líder de Anova, Antón Sánchez, ou o deputado polo grupo mixto no Parlamento galego, Luís Villares, tamén trasladaron as súas felicitacións á dirixente nacionalista.


Vieiros: Galiza Hoxe - Volta de 'café para todos' en Marrocos\nPecha a porta ao referendo no Sáhara Occidental\nVolta de 'café para todos' en Marrocos\nO rei Mohammed VI lanzou na noite do domingo o programa de "rexionalización avanzada" do país, que rexeita a Fronte Polisario.\nRedacción - 18:45 04/01/2010\nTags: autodeterminación autonomía Marrocos rexionalización Sáhara Occidental\nA Fronte Polisario afirmou este luns que a decisión do rei Mohamed VI de crear unha comisión para a rexionalización do país, que comezaría a actuar no Sáhara Occidental, é unha "chantaxe" para "obstaculizar" a posíbel continuación das conversas de paz a finais de xaneiro.\nO enviado especial da ONU para o conflito, Christopher Ross, ten intención de convocar as partes a finais deste mes de xeito informal para intentar renovar as negociacións, interrompidas en marzo de 2008.\nA Fronte asegurou que "non aceptará" a autonomía de non se recoñecer antes o dereito de autodeterminación do pobo saharauí, e dixo "non estar preocupada" xa que o litixio debe resolverse no marco das Nacións Unidas.\nMohammed VI lanzou na noite do domingo, tal e como estaba previsto desde hai tempo, o programa de "rexionalización avanzada" do país, unha "evolución maior nos modos de goberno territorial", da que o Sáhara Occidental sería "un dos primeiros beneficiados", asegurou.\nO obxectivo do plan é englobar "todas as rexións do reino", tendo en conta as "especificidades" do país, tal como que a monarquía marroquí "figura entre as máis antigas do mundo", dixo.\nAdemais, e malia as similitudes co modelo español que se deu en coñecer como 'café para todos', asegurou que cómpre evitar "caer no mimetismo ou na reprodución ao pé da letra de experiencias estranxeiras".\nO rei Mohammed VI de Marrocos, no centro, xunto ao seu irmán e o seu fillo, á esquerda, o príncipe herdeiro (clique para ampliar)


Alcalde de Baralla: “Os que foron condenados a morte (no franquismo) será porque o merecían”\nO popular Manuel González Capón deitou esta afirmación no último pleno municipal, cando exixía á oposición que condenase o “terrorismo de Resistencia Galega”\nphoto_camera González Capón, alcalde de Baralla\nOs e as asasinadas polo franquismo merecían tal fin. Así de contundente e sen complexos se manifestou o alcalde de Baralla, do Partido Popular, e no cargo desde 1987. Fíxoo no último pleno municipal, segundo contan desde a oposición socialista.\nManuel González Capón, o rexedor e deputado provincial do PP, levou a esta sesión unha moción para pedir a condena de Resistencia Galega. Contou cos votos favorábeis dos concelleiros populares e do PSdeG. Mais desde o BNG pediuse que se aprazase o debate pois nin sequera había sentenza xudicial ao respecto.\nFoi entón cando o debate derivou hacia a ditadura franquista. Desde o BNG denunciouse a represión do rexime fascista e a súa política de condenas políticas. Foi entón, sempre segundo esta versión, cando o alcalde do PP afirmou: “os que foron condenados a morte será porque o merecían”. Unha frase que levou aos nacionalistas a pedir á secretaria municipal que constase en acta.\nTamén desde o PSdeG se solicitou ao rexedor, manifesta nun comunicado a formación socialista, que condenase o franquismo.\nNon é a primeira vez que desde alcaldes do PP se defende o franquismo ou ben se ofende ás vítimas da represión do réxime de Franco. Un dos exemplos máis lembrados neste sentido son as misas en honra de Franco que cada ano celebraba en Beade o rexedor do PP Senén Pousa.\nNon vai recuar\nAs declaracións de González Capón xeraron unha fervenza de críticas nas redes sociais. E unha polémica que se estendeu a todo o Estado español. En plena polémica, o alcalde de Baralla recoñece a El País que "non se vai desdicir" das palabras que dixo nesa sesión plenaria, se ben di que as súas palabras foron "sacadas de contexto" no marco dun "debate moi desmadrado".\nTamén en declaracións a Europa Press, o rexedor dixo que a frase "é máis ou menos desafortunada", engadindo en que está disposto a retirala "e pido disculpas e acabouse".\npolítica morte franquismo opinión alcalde Baralla


Demandan un marco tarifario estábel para un sector electrointensivo “en crise” en Galiza - ECONOMÍA - Sermos Galiza - Diario de intereses galegos\nRedacción 14 febreiro 2019 13:32 h.\nImaxe dunha protesta en Alcoa\nA CIG, principal sindicato nesta industria, insta as administracións a implicarse en solucionar os problemas existentes nesta rama da actividade.\nDelegados e delegadas da CIG concentráronse esta quinta feira diante da Delegación do Goberno na Coruña para esixir solucións para a industria electrointensiva. As persoas concentradas demandan a creación dunha tarifa industrial “estábel, predicíbel e competitiva” que recoñeza o estatuto específico deste tipo de empresas con grandes consumos de enerxía.\nO secretario xeral da CIG, Paulo Carril, puxo o acento na “grave crise industrial” que atravesa o sector electrointensivo e perante a que cómpre atopar solucións. No camiño destas, sinalou, un marco estábel para esta industria é obrigado\nA CIG fixo entrega ao Goberno español, por cuarta vez, da proposta que elaborou para a creación dunha tarifa industrial estábel, predicíbel para a industria electrointensiva. Esta proposta xa foi remitida tamén á Xunta de Galiza, a patronal do sector e mesmo ao comisario europeo de Enerxía.\nCarril tamén quixo denunciar a actitude do Ministerio, que "segue negando a CIG, aínda que é a única organización sindical que ten, dende hai meses, unha proposta para as electrointensivas e a pesar de ter a condición de sindicato máis representativo, ser a primeira forza sindical en Galiza e a primeira neste tipo de industria".\nA protesta deste quinta feira enmárcase no calendario de mobilizacións que a CIG ten acordado para esixir "que se adopten as políticas públicas necesarias para defender o interese xeral". Nese marco, nas próximas semanas presentaranse mocións sobre a creación da tarifa industrial en todos aqueles concellos nos que hai instaladas empresas con grandes consumos enerxéticos.


Mexillon de Galicia | O Mexillón de Galicia fresco reaparece en 1.500 supermercados coa súa mellor calidade\nEstás en Inicio » Arquivo de novas » O Mexillón de Galicia fresco reaparece en 1.500 supermercados coa súa mellor calidade\nAs peixerías dos principais supermercados de España contarán a partir do 24 de xullo con Mexillón de Galicia fresco certificado. Logo dun longo período sen abastecemento debido ás vedas, o molusco preséntase ante os consumidores nas súas mellores condicións en canto a tamaño, rendemento e calidade. O relanzamento comercial irá acompañado de material promocional e involucrará a máis de 1.500 puntos de venda, a maior distribución alcanzada ata a data polo produto fresco.\nA tempada estival foi tradicionalmente un período de gran consumo de Mexillón de Galicia fresco, debido ás excelentes condicións que acada o molusco nestes meses, e aos costumes e hábitos dos consumidores, que asocian a degustación do mexillón cos bos momentos do verán.\nNeste contexto, a partir do xoves 24 de xullo, o Consello Regulador inicia unha acción promocional dirixida ao punto de venda, para comunicarlles aos clientes que xa é posible atopar nas peixerías o auténtico Mexillón de Galicia con Denominación de Orixe Protexida.\nNunha primeira fase, sumáronse á campaña 1.561 supermercados de El Corte Inglés, Vegalsa-Eroski, Gadis, Froiz, Alcampo, Carrefour, Consum, Lupa e Telco, que irán incorporando progresivamente o produto. As últimas catro cadeas citadas comercializarán por primeira vez mexillón fresco con Denominación de Orixe, polo que o molusco acadará unha distribución sen precedentes ata o momento. Ademais, o Consello Regulador espera que nas próximas semanas confirmen a súa adhesión outras cadeas de distribución alimentaria.\nA posta de produto nas peixerías e seccións de marisco irá acompañada da distribución de máis de 325.000 receitarios e máis de 10.000 carteis e bolsas reutilizables. Baixo o lema “Namórate dun galego”, a creatividade tamén se amosará en carteis publicitarios de exterior.\nAbastecemento e control\nA calidade é un dos sinais de identidade e a principal baza do Mexillón de Galicia, así que só o mexillón que acada os estándares de calidade establecidos pode lucir a etiqueta da DOP. Ademais, as empresas autorizadas a comercializar a DOP Mexillón de Galicia deben pasar antes unha auditoría.\nNesta campaña, o mexillón fresco será abastecido por un total de 12 centros de depuración: Linamar, Barlovento, Mares de Galicia, Remagro, Jose Mª Daporta, Mariscos Malliño, Mariscos Cordal, Mariscos Veiro, Aurelio Silva, Pescadona, Moluscos Rías Baixas e MoluscosTroncoso. En todos os casos, o produto será sometido ao habitual proceso de control exercido polo Consello Regulador e a entidade Bureau Veritas.\nA campaña conta coa colaboración da Consellería de Medio Rural e do Mar e o seu obxectivo é fomentar o consumo e estimular a demanda de DOP Mexillón de Galicia. Dado que se trata dunha acción dirixida ao conxunto do mercado español, o material promocional está dispoñible tanto en galego como en castelán, para que todas as cadeas de alimentación poidan atender a demanda dos seus respectivos clientes.


A Brilat móvese por cinco zonas de adestramento en terreos de Comunidades de Montes a menos de 20 quilómetros da base - Pontevedra Viva\nActo da Inmaculada na base militar da Brilat\nXoves 5 de Marzo, 2020 ás 18:12 do Xoves 5 de Marzo, 2020\nLuis Cortés, xeneral-xefe da Brilat e Ángel de Miguel, subdelegado de Defensa nun acto no Gremio de Mareantes\nO xeneral-xefe da Brilat Galicia VII Luís Cortés Delgado afirmaba este xoves 5 de marzo que as tropas militares da Base de Figueirido xa están a saír a diferentes zonas de adestramento, dentro da operación de procura de espazos para formación que o máximo responsable da Brilat se marcara como obxectivo na súa chegada a Pontevedra.\n"El tema está saliendo a flote", apuntou Cortés Delgado, para indicar que existen cinco zonas a menos de 20 quilómetros na contorna da base 'General Morillo' en Vilaboa coas que manteñen negociacións. O xeneral-xefe apuntou que algunhas "no se encuentran tan cerca como quisiéramos" pero amosou o seu optimismo pola resposta de varios alcaldes da provincia e pola disposición mostrada polas Comunidades de Montes.\nLuís Cortés sinalou que necesitan diferentes espazos que permitan levar a cabo manobras de distinto tipo. "Necesitamos que algunas tengan bosque y otras que no", engadiu. Segundo sinalan desde a Brilat aínda non están totalmente pechados os acordos e por este motivo non se poden facilitar os puntos de adestramento. Afirman, en todo caso, que as negociacións van por moi bo camiño e, ata o momento, o exército non obtivo ningún reparo para dispoñer destas zonas.\nO xeneral tamén apuntou que se atopan pendentes da avaliación para a integración dun batallón na Brigada VJTF (Very High Readiness Joint Task Force) da OTAN.\nAvanzou que a finais de maio trasladaranse a San Gregorio, en Zaragoza, para que persoal da Alianza Atlántica confirme que se cumpren os estándares tanto en persoal como en material e procedemento para integrarse na Forza Conxunta de Moi Alta Dispoñibilidade.\nXURA DE BANDEIRA PARA PERSOAS CIVILES\nLuís Cortés e o subdelegado de Defensa, Ángel de Miguel, anunciaron que o 30 de maio, ás 12.00 horas, con motivo do Día das Forzas Armadas, se realizará unha xura de bandeira civil na avenida de Montero Ríos.\nAs persoas interesadas deberán acudir á Subdelegación de Defensa para encher a solicitude para participar neste evento o realizalo a través do seu web.\nDesenvolverase a exposición de material militar na Alameda ao redor das 10.00 horas dese mesmo día. Pola tarde, está previsto un concerto das Bandas de Música da Brilat e da Escola Naval Militar.\nPor último, o xeneral-xefe indicou que na base militar de Figueirido están a seguirse os protocolos que marca o Ministerio de Sanidade, adaptados á vida militar, para evitar a presenza e o posible contaxio de coronavirus.\nNo caso de que se detecte algún caso entre a poboación de máis de 2.000 persoas da base, apuntou Cortés Delgado, está previsto que o servizo sanitario do cuartel se poña en contacto cos dispositivos da Sanidade civil para actuar seguindo todas as indicacións que se lles transmitan.\n"Tal y como está España, estamos nosotros. Somos una parte más de España", asegurou o representante militar mostrando a súa preocupación ante a expansión do virus do COVID-19.\nA Brilat desprega 200 militares en Romanía para participar en exercicios multinacionais\nA comandante médico María Dolores Muñoz, da Brilat, galardoada co premio "Soldado Idoia Rodríguez"\nO Gremio de Mareantes continúa coa tradición e impón a medalla a Luis Cortés, xeneral xefe da Brilat\nDefensa oferta 40 prazas de militares profesionais na base da Brilat en Pontevedra


Batalla de Yser - Wikipedia, a enciclopedia libre\nBatalla de Yser\nConflito: Primeira Guerra Mundial\nData: Outubro de 1914\nLugar: Río Yser, Bélxica\nResultado: Estabilización da fronte\nBélxica Imperio Alemán\n15 000 baixas\n40 000 baixas Descoñecidas\nCarreira cara ao mar (setembro-outubro de 1914) Primeira batalla de Picardy – Batalla de Flirey – Batalla de Albert – Primeira batalla de Artois – Batalla de Bassée – Batalla de Messines – Batalla de Armentières – Batalla de Yser – Primeira batalla de Ypres – Primeira batalla de Champagne\nA batalla de Yser foi unha batalla da Primeira Guerra Mundial, encadrada na Carreira cara ao mar.\nEn agosto de 1914, o exército do Imperio Alemán invadiu Bélxica e os Países Baixos coma parte do Plan Schlieffen. Porén, a superioridade numérica dos exércitos alemáns provocou que os belgas tivesen que retroceder tras sucesivas derrotas, incluíndo o cerco de Antuerpen e a perda de diversas fortalezas. O obxectivo dos efectivos xermanos era o de chegar ata a canle da Mancha e os seus portos, como Calais e Dunkerque. Ao mesmo tempo tamén se iniciou a Primeira batalla de Ypres.\nDesenvolvemento da batalla[editar | editar a fonte]\nO exército belga andaba escaso de munición e as tropas estaban moi cansas, debido ás continuas retiradas ante a iniciativa alemá. Para poder aguantar a fronte, Francia enviou reforzos tanto de infantería como mariña.\nOs primeiros combates comezaron o 16 de outubro, en torno á cidade de Diksmuide, onde as tropas aliadas detiveron o avance alemán. Ao día seguinte, tropas alemás pouco experimentadas (estudantes pouco adestrados, reservistas...) atacaron Bruxas e Ostende. Simultaneamente, o IV Exército alemán avanzou e tomou a liña Nieuwpoort-Ypres. Deste xeito, os alemáns achegábanse ao río Yser. A partir de entón sucederíanse diversas batallas, sen ningún gañador claro, estabilizándose a fronte cara ao 31 de outubro.\nConsecuencias da batalla[editar | editar a fonte]\nO obxectivo principal do Imperio Alemán era, por unha banda, derrotar e anexionar todo o territorio belga. Por outra banda, pretendía tomar diversos portos do Atlántico e así cortar as vías de subministracións británicas. Non obstante os obxectivos non foron completamente conseguidos: Bélxica aguantou o envite alemán en torno ao río Yser e os británicos non se tiveron que retirar de Francia. Estímanse unhas 40 000 baixas belgas e 15 000 francesas. Descoñécense as perdas alemás.\nTraído desde "https://gl.wikipedia.org/w/index.php?title=Batalla_de_Yser&oldid=4790153"\nBatallas da Primeira Guerra Mundial\nA última edición desta páxina foi o 16 de xullo de 2018 ás 11:36.


Minería | Movementos sociais da península únense no Día Mundial Contra a Minaría ao Descuberto - El Salto - Galiza\nMovementos sociais da península únense no Día Mundial Contra a Minaría ao Descuberto\nPlataformas da Península Ibérica lanzan un comunicado de repulsa ante as explotacións megamineiras proxectadas no territorio\nComunicado de plataformas anti-minaría da Península Ibérica\n21 jul 2019 23:26\nNeste día 22 de xullo, día mundial contra a minería a ceo aberto, plataformas veciñais da Península Ibérica denuncian un ano máis o perigo ao que está sometido o noso territorio como consecuencia da gran cantidade de expedientes solicitados que pretenden deixar unha península furada, contaminada e erma, o que propiciará o baleirado, aínda máis do que xa está, das zonas rurais.\nPreténdese enganar á poboación coa falsa premisa de creación de emprego e do asentamento da poboación nestas zonas, xa deprimidas pola desidia e abandono das institucións. Cando nas minas abertas, e segundo as estatísticas oficiais, a media de traballadores é inferior a 15 persoas, como na mina de Aguablanca en Monesterio, onde reduciron o persoal de 25 a 9 traballadores. Nembargantes, ameazan miles de traballos reais, arruinando familias que xa desenvolven actividades sustentables na maioría dos casos, como nas Villuercas, na Serra de Gata e en moitos outros lugares de Extremadura.\nQueren enganar á poboación aducindo que nas zonas rurais non hai alternativas laborais\nQueren enganar á poboación aducindo que nas zonas rurais non hai alternativas laborais, pero as Plataformas sabemos que desenvolvemos a vida, sen présa nen pausa, traballando sen prexudicar a outros sectores, sen ameazar as opcións de futuro. E, con todo, no occidente de Asturias, en Salave, a Administración e as empresas mineiras do ouro queren impoñer a súa alternativa destrutiva sobre a vida e tradicións de agricultores/as, gandeiros/as, mariscadores/as, pescadores/as, ou sobre o turismo, a educación, a saúde.\nOu como en Touro, onde ademáis das actividades rurais mencionadas, un proxecto mineiro de cobre atópase ao paso da última etapa do Camiño de Santiago, agora ameazado. Unha explotación que acumula múltiples denuncias por contaminación de verteduras de augas desde o peche da anterior explotación, abandonada desde hai máis de 30 anos e sen restauración. Unha máis de tantas explotacións sen restaurar, como San Finx ou o Monte Neme. No extremo oposto atópase Cañamero, nas Villuercas, que leva 100 anos cunha colonia agrícola funcionando e fixando poboación.\nDinnos que é en nome da Transición Enerxética e da propaganda que promove os coches eléctricos como a alternativa "cero emisión" e amiga do ambiente, pero afróntana con hipocresía, proxectando minería de litio e outras materias primas en lugares Patrimonio Mundial Agrícola como Covas do Barroso, en Portugal. Ou en lugares Patrimonio da Humanidade como a cidade de Cáceres, pretendendo monopolizar e esgotar recursos naturais como a auga, o aire ou terreos de alta calidade para producir e consumir máis e máis.\n“Ocultan e negan consecuencias dos proxectos mineiros\nOcultan e negan consecuencias dos proxectos mineiros, sen ningunha transparencia, abusando da poboación, aproveitándose do descoñecemento, sen informar das súas auténticas intencións. Non falan de futuras ampliacións, nin de riscos. Como os que veñen denunciando desde Llano del Beal en Cartagena, debido á a contaminación por metais pesados. Mesmo pretenden introducir material sesgado e falso nas escolas, como no caso de Galicia onde, con axuda dos medios de masas, lavan unha imaxe que non poden ocultar, a da realidade.\nA única realidade é que as empresas que queren instalarse nos nosos territorios non buscan o beneficio da cidadanía do lugar, senón que perseguen o seu propio beneficio expoliando e destruíndo todo o que atopan ao seu paso. Prometen unha restauración á que lle falta concreción nos plans presentados ou simplemente non existe.\nCon este auténtico espanto lexislativo, o brazo político do neoliberalismo en Galiza recorta a nosa xa escasa capacidade legal de frear desfeitas mineiras, enerxéticas ou doutro tipo.\nAs plataformas antimegaminería da península Ibérica continuamos e continuaremos, como viñemos facendo ata agora, traballando sen alento, para que a ambición duns poucos non estea por riba dos dereitos da cidadanía.\nComunicado das plataformas: Plataforma veciñal mina Touro e O Pino Non, Plataforma Vida e Ría ou minaría de Lousame, as plataformas da Rede Contraminacción de Galicia, a Coordinadora Non á Mina de Uranio de Salamanca , Plataforma No en Mi Tierra de Zamora , a Plataformas Non á Mina na Sierra de Yemas, Non á Mina no Valle del Corneja, Plataforma No a la Mina en la Sierra de Ávila, a Plataforma Salvemos la Montaña de Cáceres, a Plataforma de L Raya Sin Minas de Valencia de Alcántara, Plataforma Tamuja de Plasenzuela, Plataforma Sierra de Gata Viva tamén de Cáceres, Plataforma Salvemos las Villuercas, Plataforma Oro No de Tapia de Casariego en Asturias, Plataforma Salvemos Esparteros de Morón de la Frontera en Sevilla, a Plataforma de Afectados por Metais Pesados de Llano del Beal en Cartaxena e Unidos em Defensa de Covas do Barroso de Portugal.


«A industria da madeira ten que situarse no centro da bioeconomía»\nIgnacio Lema, director da Axencia Galega da Industria Forestal, remarca que o sector galego da madeira xa ten coñecemento acumulado que lle permite estar á vangarda das novas tendencias de mercado\nIgnacio Lema (Brión, 1961), director da da Axencia Galega da Industria Forestal (Xera), fala de dúas demandas para o sector: unha de carácter conxuntural a causa do desabastecemento puntual de materias primas e outra demanda estrutural que é a auténtica oportunidade de futuro.\n—É un bo momento para investir no sector forestal?\n—Si [sorrí]. Unha vez pasado este momento de desabastecemento conxuntural, hai unha demanda de futuro que propón non só investir en madeira ou facer inmobles ou mobles con madeira, senón investir no monte en coníferas. Nós, dende a Consellería de Economía, tentamos colocar a industria da madeira na cabeza das novas tendencias de mercado, principalmente europeo, porque son as de maior valor engadido.\n—Unha delas é a construción.\n—Todo isto ten un marco xenérico, que é a bioeconomía circular, que se fundamenta en materias primas de orixe biolóxico que sexan xestionables de forma sustentable. A madeira certificada é o produto estrela da bioeconomía circular, porque retén secuestra e mantén o CO2. Tamén hai unha demanda do mercado polas súas condicións e ademais, favorece a construción pasiva, eficente enerxéticamente. Hai un proxecto con socios franceses, españois e portugueses que investigan como construír en madeira a media altura cun contralaminado de madeira e xa hai unha fábrica galega. A industria xa está colocada na vangarda da tendencia de mercado. Facemos tamén formación específica e obra pública, e sobre todo aquí está colaborando o Sergas con centros de saúde que se construíron en madeira, como o da Laracha, ou que xa están proxectados. E para o próximo ano temos unha orde de axudas de catro millóns de euros para fomentar a construción pública e privada e solicitamos dos fondos Next Generation 29 millóns para este impulso .\n—A outra é a da fibra téxtil.\n—Hai un estudo da ONU que di que a forma de consumir téxtil non era sostible. O Fashion Pact de 2019 conduce cara a un modelo de fibras téxtiles sostibles, que teñan un impacto medioambiental baixo ou promovan a loita contra o cambio climático. O proxecto Next Generation que presenta Galicia sobre o téxtil mantén esas condicións: parte do material debe se reciclable, toda a madeira debe ser certificada, que se utilicen diferentes tipos de madeira, que o ciclo produtivo sexa medioambientalmente respectuoso e que esa materia sexa transformada en Galicia como materia textil. É un exemplo de economía circular. E estamos fomentando a creación dun laboratorio industrial no CIS-Madeira que axude en construción e fibras a caracterizar as especies locais e a revalorizar os residuos.\n—Precisa o sector dunha adaptación para traballar nestas novas tendencias de mercado?\n—Temos un gran potencial. O reto máis importante é promover o desenvolvemento da bioeconomía circular en todos os demais sectores industriais, é dicir, situarnos no centro da bioeconomía e axudar as demais industrias a utilizar produtos que melloren o seu impacto ambiental. Mesturar madeira con plástico no automóbil fai que o seu impacto medioambiental sexa menor. O uso de madeira estrutural en construción supón unha nova cadea de valor que non existía en Galicia, e que produce con gran valor, de usar e permanecer, que é unha tendencia que se ve tamén no téxtil e tamén no packaging para a alimentación, ben en celofán ou caixa de madeira. Galicia ten empresas que xa están enfocándose cara a esa nova actividade e hai moito máis coñeemento do que se cre. Hai industrias que están na vangarda destes mercados, pero como son produtos que non son de consumo final, a sociedade non o coñece. Pero hai un potencial económico moi grande dende a perspectiva da industria da madeira.\nArchivado en: Forestal Consellería de Economía e Industria Economía circular


"Unha novela é completa cando me entretén, me fai aprender algo e me fai pensar" - Faro de Vigo\nSANTIAGO LOPO - Escritor\n"Unha novela é completa cando me entretén, me fai aprender algo e me fai pensar"\n"Galicia leva un ritmo económico, cultural e social frenético"\na. saá - vigo 03.05.2009 | 03:32\nSantiago Lopo co seu libro, "Peaxes". Carlos Pereira\nTras Game over, Santiago Lopo volve sumerxirse na literatura galega co seu último libro, Peaxes, que conta a historia dun caixeiro de peaxe de autoestrada que bota unha ollada ás fraccións de vidas que se cruzan con el acotío e fuxe da soidade do seu traballo a través da vida doutros. Trátase dun libro áxil, con moito ritmo e cun final que o propio autor define como "apoteósico".\n–Como converte a un caixeiro de peaxe en protagonista do seu libro?\n–En Vigo a peaxe sempre está presente e cando paso por Rande sempre me pregunto como se vivirá nesa cabina pequena. Debe ser un traballo estresante e pouco agradable. O caixeiro de Peaxes comeza a imaxinar como sería a vida dos seus clientes para fuxir da súa realidade claustrofóbica e crea un microcosmos coas conversas que escoita en cada un dos coches e os obxectos que observa nos seus vehículos.\n–Como diferencia e identifica o caixeiro a cada unha das persoas que van nos coches?\n–Todos os que por alí pasan teñen unha historia e, como ten problemas para coñecer o seu nome, decide chamarlles polo seu modelo de coche: Ibiza, Golfiña... O mundo que imaxina vaise ir calificando e vai topar de fronte con el.\n–Di no seu libro que conflúen todas as Galicias existentes e as imaxinadas. A que Galicias se refire?\n–Ademais das relacións cos personaxes, o protagonista ten unha serie de reflexións. Hai cobradores do frac, coches con remolque... Cando pasan todos eles escribe unha reflexión sobre o loco que está o mundo e analiza a sociedade segundo as persoas que pasan pola peaxe.\n–E como observa a Galicia actual?\n–Galicia ten na actualidade moitas características diferentes. Nos últimos anos a presenza de inmigrantes dalle un tono cosmopolita. A rexión leva un ritmo económico, cultural e social frenético.\n–Defínese como un relato áxil que acelera nas curvas perigosas. Estamos ante un libro con acción?\n–É unha novela cun estilo áxil e con moito ritmo. A acción é fundamental e a relación coas persoas levará a un final apoteósico. Funciona moi ben co público de calquera idade.\n–Comezou traducindo guións cinematográficos. A novela garda relación co cine?\n–Nesta obra hai algunha referencia ao cine e tamén á banda deseñada porque me gusta que quede unha imaxe na retina. Ademais, as pegadas fotográficas tamén fan imaxinar ao lector porque non hai que darlle a todo un tratado filosófico.\n–Que é o fundamental para que unha novela funcione?\n–Para min un novela está completa cando me entretén, me fai aprender algo e me fai pensar. Esta é unha novela curta que está moi traballada e penso que pode aportar algo ao lector. Xogo moito coas imaxes poéticas


O catálogo da Exposición do Proxecto FAME no Museo ICO (PHE 2014) inclúese na exposición titulada “Os mellores libros de fotografía do ano” na Biblioteca Nacional de España. A mostra reúne unha selección de libros nacionais e internacionais especializados en fotografía e editados no último ano.\nAs publicacións expostas foron escollidas entre todas as recibidas na convocatoria ao Premio ao mellor libro de fotografía PHE15 que PHotoEspaña concede cada ano en catro categorías: nacional, internacional, editorial destacada e mellor libro autopublicado.\nCon esta mostra ofrécese un panorama xeral sobre as últimas tendencias no campo da edición de libros de fotografía, e céntrase na atención en diferentes aspectos do resultado final, tales como a secuencia de imaxes, o deseño gráfico, o formato ou o material elixido. Unha suma de variables que, no seu conxunto, converten ao libro nunha obra máis do artista, e danse así a coñecer dende fotógrafos históricos, a propostas artísticas contemporáneas.\nDo 11 de xuño ao 30 de agosto do 2015\nDomingos e festivos de 10 a 14 h.Último pase media hora antes do peche.\nMuseo BNE, Sala das Guillotinas


A suspensión da entrega por parte de Janssen acabou coa paciencia de Bruxelas, tras os desencontros con AstraZeneca e os casos de trombos "moi raros" mais presentes na mente da cidadanía europea. A Comisión anunciou que Pfizer adiantará doses para cubrir os atrasos das dúas anteriores que, segundo 'La Stampa', caerían do plan da UE.\nA presidenta da Comisión Europea, a alemá Ursula von der Leyen, comparecendo en Bruxelas (Etienne Ansotte / dpa)\nFernando Arrizado 20:53 do 14 de abril de 2021\n"Dal 2022 stop a AstraZeneca e J&J", titulaba en primeira plana esta cuarta feira, 14 de abril, o italiano La Stampa, que aclaraba a continuación que "a UE non renovará os contratos das vacinas de vector viral". Xa en páxinas interiores, apuntaba: "A Comisión, de acordo cos líderes de moitos países [da UE], decidiu que os contratos en vigor para o ano en curso coas compañías que producen vacinas [baseadas na tecnoloxía dos adenovirus como vector viral] non serán renovados ao seu vencemento".\nNo caso concreto de Italia, a intención do Goberno que preside Mario Draghi é reservar as doses de "AstraZeneca, J&J [Johnson&Johnson, matriz de Janssen], Sputnik e a italiana ReiThera só para maiores de 60 anos". Cómpre lembrar que a estratexia común de compra por parte da UE é compatíbel coa adquisición de forma bilateral por parte dos Estados ou dos territorios subestatais con competencias.\nA respecto desta información, a Comisión dixo que manteñen todas as opcións abertas de cara ás seguintes fases da pandemia, en 2022 e máis alá. "Non podemos, porén, facer comentarios sobre asuntos contractuais", sinalou un portavoz do Executivo comunitario a preguntas de correspondentes en Bruxelas. Polo tanto, non é aínda unha decisión oficial.\nAcordo co "socio fiábel"\nSi que xa o é o acordo da UE con Pfizer/BioNTech para adiantar ao segundo trimestre deste ano ─xa mesmo, de abril a xuño─ a entrega de 50 millóns de doses da súa vacina contra a Covid, prevista para os últimos tres meses do ano. Anunciouno esta cuarta feira a presidenta da Comisión, Ursula von der Leyen, nunha declaración sen preguntas.\n"Cómpre centrármonos nas tecnoloxías que probaron a súa eficacia", afirmou, nunha crítica velada á farmacéutica anglosueca AstraZeneca, coa que a UE mantén un enfrontamento debido aos incumprimentos nas datas de entrega supostamente acordadas. As doses que proporcionarán a estadounidense Pfizer e a alemá BioNTech virán suplir eses ocos.\nPfizer/BioNTech "demostrou ser un socio fiábel. Cumpriu cos seus compromisos e é receptivo ás nosas necesidades. Isto vai no beneficio inmediato da cidadanía da UE", manifestou Von der Leyen.\nA decisión chega horas despois de Janssen anunciar a suspensión da entrega na UE logo da recomendación das autoridades sanitarias dos EUA de analizar a hipotética relación entre a administración desta vacina e seis eventos tromboembólicos (de entre as sete millóns de doses inoculadas no país norteamericano).\nBruxelas contaba con esta importante entrega para avanzar cara ao obxectivo de vacinar 70% da poboación antes de outubro (o antíxeno de Janssen é unidose, o que acelera o dobre o proceso).\nUn contratempo que se sumou ao incumprimento de AstraZeneca, que era a priori a que máis expectativas xeraba por ser a máis económica e a máis fácil de transportar e de almacenar. Porén, segundo a UE, no que vai de ano só entregou 30 millóns de doses das 120 millóns comprometidas.\nAdemais, Von der Leyen confirmou que negocian con Pfizer/BioNTech a compra a maiores de 1.800 millóns de doses a obter entre 2022 e 2023 e coas que responder á aparición de novas variantes. "Implicará que non só a produción das vacinas, mais tamén todos os compoñentes esenciais, estarán localizados na UE", salientou a alemá.\nUn anuncio na liña do adiantado por La Stampa. É dicir, centrarse na adquisición das vacinas con tecnoloxía de ARN mensaxeiro (Pfizer/BioNTech e Moderna) en detrimento das que usan adenovirus como vector viral (Janssen, AstraZeneca, Sputnik V).\nNas primeiras, o ingrediente activo ─o vehículo─ é o ARN mensaxeiro, que contén as instrucións para que as células humanas constrúan unha peza inofensiva do coronavirus chamada espícula (a parte con forma de agulla) e só esa peza. O sistema inmunolóxico recoñécea e prepárase para responder en caso dunha infección.\nNas segundas, o vehículo que transporta as instrucións para o organismo construír a espícula é un adenovirus ─un virus inofensivo de entre os 50 existentes, como o do arrefriado común─ e que ademais está atenuado para non causar infección.\nSegundo un artigo publicado a semana pasada en The New England Journal of Medicine, algunhas das partículas do adenovirus veríanse atraídas por unha proteína chave na coagulación do sangue, provocando os xa famosos e ─en palabras da EMA─ "moi raros" eventos tromboembólicos.\nDinamarca anuncia a suspensión definitiva da inoculación coa vacina de AstraZeneca\nAs autoridades sanitarias danesas confirmaron esta cuarta feira a eliminación definitiva da vacina contra a Covid-19 desenvolvida por AstraZeneca e a Universidade de Oxford do seu plan de inmunización, debido ao vínculo do fármaco con eventos trombóticos "moi raros". A decisión tomouse debido ao "bo control" da pandemia no país nórdico e á dispoñibilidade doutras vacinas, segundo informou aos medios o director da Xunta Nacional de Saúde de Dinamarca, Soren Brostrom.\n"Se en Dinamarca estivésemos nunha situación completamente diferente, por exemplo, cunha terceira vaga violenta e un sistema sanitario baixo presión, e non tivésemos chegado tan lonxe na vacinación, non dubidariamos en usar a vacina, mesmo se houbese complicacións raras máis graves", manifestou.\nue Pfizer biontech vacinación astrazeneca


Privacidade_ant | Pontedetapas\nPara os efectos do previsto na Lei orgánica 15/1999, de 13 de decembro, de protección de datos de carácter persoal, a Concellaría de Promoción do Concello de Pontevedra infórmalle ao/á usuario/a da existencia dun ficheiro automatizado de datos de carácter persoal creado por e para a Concellería de Promoción Económica do Concello de Pontevedra e baixo a súa responsabilidade, coa finalidade de realizar o mantemento e xestión da relación co/coa usuario/a, así como o labor de información. No momento da aceptación destas condicións xerais, o Concello de Pontevedra precisará do/a usuario/a a recollida duns datos imprescindibles para a prestación dos seus servizos.\nDe acordo co establecido na Lei orgánica 15/1999, de 13 de decembro, de protección de datos de carácter persoal, informámoslle de que os datos persoais que se obteñan poderán ser incorporados nun ficheiro con titularidade da Concellería de Promoción Económica do Concello de Pontevedra, co CIF P3603800H e domicilio na praza da Verdura, s/n, de Pontevedra; a este respecto están implementadas as medidas de seguridade establecidas no Real decreto 1720/2007, de 21 de decembro.\nO/A usuario/a é o/a único/a responsable da veracidade e corrección dos datos incluídos, polo que se exonera o a Concellería de Promoción Económica do Concello de Pontevedra de calquera responsabilidade ao respecto. Os/As usuarios/as garanten e responden, en calquera caso, da exactitude, vixencia e autenticidade dos datos persoais facilitados e comprométense a mantelos debidamente actualizados. O/A usuario/a acepta proporcionar información completa e correcta nos formularios ou correos electrónicos que envíe. A Concellería de Promoción Económica do Concello de Pontevedra non responde da veracidade das informacións que non sexan de elaboración propia e das que indique outra fonte, polo que tampouco asume ningunha responsabilidade en canto a hipotéticos perxurios que puidesen orixinarse polo uso desta información. A Concellería de Promoción Económica do Concello de Pontevedra Concello de Pontevedra resérvase o dereito a actualizar, modificar ou eliminar a información contida nas súas páxinas web, e pode incluso limitar ou non permitir o acceso a dita información. Exonérase á Concellería de Promoción Económica do Concello de Pontevedra de responsabilidade ante calquera dano ou prexuízo que puidese sufrir o/a usuario/a como consecuencia de erros, defectos ou omisións, na información facilitada sempre que proceda de fontes alleas ao Concello de Pontevedra.\nA finalidade deste tratamento da Concellería de Promoción Económica do Concello de Pontevedra é o mantemento e xestión da relación co/a usuario/a, así como o labor de información.\nA Concellería de Promoción Económica do Concello de Pontevedra non realizará cesión de datos dos/as usuarios/as a terceiras persoas.\nO/A usuario/a declara que foi informado/a das condicións sobre protección de datos persoais, aceptando e consentindo o tratamento automatizado dos mesmos por parte da Concellería de Promoción Económica do Concello de Pontevedra, na forma e para as finalidades indicadas na presente política de protección de datos persoais. Certos servizos prestados no sitio web poden conter condicións particulares con previsións específicas en materia de protección de datos persoais.